**ΑΝΑΚΟΙΝΩΣΗ**

**Γεωγραφικά όρια περιφέρειας 4ου Δημοτικού Σχολείου Αλεξάνδρειας**

ΣΧΕΤ.: 1.Οι διατάξεις του άρ. 5, παρ. 3 του Π.Δ. 79/2017

(ΦΕΚ109/Α/1-8-2017)

2.Το με αρ. 1/10.09.1984 πρακτικό του προϊσταμένου του 2ου Γραφ. Δ.Ε. Ημαθίας και των Δ/ντών των Σχολείων της Αλεξάνδρειας με θέμα: «Καθορισμός νέων περιοχών σχολείων πόλης Αλεξάνδρειας»

Έχοντας υπόψη τις διατάξεις του Π.Δ. 79/2017 (ΦΕΚ 109/Α/1-8-2017) και το με αρ. 1/10.09.1984 πρακτικό του προϊσταμένου του 2ου Γραφ. Δημοτικής Εκπ/σης Ημαθίας και των Δ/ντών των Σχολείων της Αλεξάνδρειας με θέμα: «Καθορισμός νέων περιοχών σχολείων πόλης Αλεξάνδρειας» γνωστοποιούμε ότι η **σχολική περιφέρεια του 4ου 12/θέσιου Δημοτικού Σχολείου Αλεξάνδρειας** περιλαμβάνει το **Βόρειο Τμήμα** της πόλης και συγκεκριμένα:

Αρχίζει από την οδό προς Γιαννιτσά **Κων. Καραμανλή**, συνεχίζει προς Νότο την οδό **Μακεδονομάχων** περιλαμβάνοντας τη Δυτική πλευρά αυτών και μέχρι τη διασταύρωση με την οδό **Παύλου Μελά**, ακολουθεί αυτήν προς τα Δυτικά περιλαμβάνοντας τη Βόρεια πλευρά της (**μονοί αριθμοί**) και **στον αριθμό 10 της Παύλου Μελά** γυρίζει προς Νότο και φθάνει στην οδό **Αριστοτέλους**, ακολουθεί τη οδό **Αριστοτέλους** προς τα Δυτικά περιλαμβάνοντας τους αριθμούς **κάτω του 15**, συνεχίζει προς τα Δυτικά την οδό **Πελοποννήσου** την οποία περιλαμβάνει και από το **Κέντρο Υγείας** και **Μηχανική Καλλιέργεια** ακολουθεί Δυτικά το **δρόμο προς Βέροια** και τον οποίο περιλαμβάνει.

Η ΔΙΕΥΘΥΝΤΡΙΑ ΤΟΥ ΣΧΟΛΕΙΟΥ

ΜΑΡΙΑ ΚΙΡΚΙΛΙΑΝΙΔΟΥ

